**Braemar** (skotsk-gælisk: *Braigh Mharr*) er en landsby i Aberdeenshire, Skottland, omkring 93 km vest for Aberdeen i Det skotske høylandet. Den ligger nær den øvre delen av elven Dee og den enste bosetning av en betydelig størrelse til elven her på en høyd av 339 moh. Landsbyen har omtrent 850 innbyggere.

Braemar Gathering
-----------------

Braemar Gathering i 2006
Kjent i daglig tale som *The Games* («lekene») og stammer fra de som antas å ha blitt holdt av kong Malcolm III, en årlig samling med høylandsleker som arrangeres på Braemar den første lørdagen i september og har tradisjonelt deltagelse fra den britiske kongefamilien, som har sin sommerresidens på slottetBalmoral Castle i Aberdeenshire.

I 1746 stoppet forbudsloven alle klansamlinger (*Act of Proscription*), men etter at den ble opphevet i 1782, vendte den gamle entusiasmen for slike begivenheter tilbake. Omtrent 1826 ble Braemar Highland Society opprettet; de første moderne lekene som fant sted i 1832. Den 14. september 1844 deltok dronning Victoria på samlingen i Invercauld. I 1866 ble *Royal* lagt til *Braemar Highland Society* og i 1906 ga hertugen av Fife 12 dekar (5 hektar) Mar Estate til Society og *The Princess Royal and Duke of Fife Memorial Park*, den nåværende plassering til Braemar Gathering.

Stedsnavnet
-----------

Den gæliske stedsnavnet *Bràigh Mhàrr* refererer antagelig til området øvre Marr (som det bokstavelig talt betyr), det vil si området Marr vest for Aboyne, selve landsbyen er Castleton av Braemar (*Baile a' Chaisteil*). Landsbyen pleide å være kjent som *Cinn Drochaid* («broenden»); *Baile a' Chaisteil* refererte bare til delen av landsbyen på østbredden av elven, delen på vestbredden er kjent som *Ach an Droighinn* («tornfelt»).

Språk
-----

Landsbyen Braemar er lokalisert innenfor nasjonalparken Cairngorms.
I folketellingen fra 1891 snakket 59,2 % av befolkningen i Braemar gælisk «javnlig»; prosentandelen av de som faktisk kunne språket (til tross for at de ikke hadde mye mulighet til det) ville vært noe høyere. Den lille husmannsbyen Inverey (*Inbhir Èidh*) var 86,3 % gælisktalende, de fleste ikke-talende var opprinnelig fra Lower Deeside. Gæliske som ble snakket i høylandet i Aberdeenshire delte de fleste trekk til felles med gælisk fra Strathspey og østlige Perthshire. Den siste som snakket den lokale gæliske dialekten døde i 1984, selv om det fortsatt er overlevende morsmålstalere med den lignende Strathspey-dialekten. Ved folketellingen i 2001, av en total befolkning på 839 i Crathie og Braemar Civil Parish, hevdet bare 5 (0,6 %) å være gælisktalende.

Klima
-----

Som det meste av Storbritannia, har Braemar et maritimt klima, men noe kjøligere enn lavlandsområder, på grensen til et subarktisk maritimt klima. Braemar er det tredje kaldeste lavtliggende stedet i Storbritannia etter landsbyene Dalwhinnie og Leadhills med en årlig gjennomsnittstemperatur på 6,8 °C.

Braemar har to ganger gått inn i britiske værrekorder med en lav temperatur på -27,2 °C, registrert 11. februar 1895 og igjen 10. januar 1982. Denne rekorden deles med Altnaharra i det skotske høylandet. Braemar har et gjennomsnitt på 102 dager med luftfrost og 153 dager med 1 mm eller mer nedbør.

Referanser
----------

1. ↑  «Braemar», Nigel Cole, *Visitors Guide to Scotland*
2. ↑  The British Royal Family attended the 2022 Braemar Highland Gathering, *New My Royals*, 3. september 2022
3. ↑   Petit, Stephanie; Rice, Nicholas (4. september 2022): «Prince Charles Has a Ball with Sister Princess Anne in Scotland at Braemar Gathering», *People*
4. ↑  «The Act of Proscription», *Scottish Tartans*
5. ↑   Wyness, Fenton (1968): *Royal Valley : The Story of the Aberdeenshire Dee*. Aberdeen: Alex P. Reid & Son.
6. ↑  «Braemar Gathering - traditional sports beneath the mountains», *Bitesizedbritain.co.uk*
7. ↑   «Knowledge of Gaelic», *Census 2001*. arkivert fra originalen den 7. mars 2012
8. ↑  «Scotland's Census», *Climate-data.org*
9. ↑  «Climatalogy Maps» Arkivert 19. januar 2018 hos Wayback Machine. *KNMI*.
10. ↑  United Kingdom Meteorological Office statistics Arkivert 21. juli 2006 hos Wayback Machine.. Arkivert fra originalen Arkivert 21. juli 2006 hos Wayback Machine. den 21. juli 2006
11. ↑  «127 years since UK’s joint-lowest temperature… will we see it again?», *Met Office*
12. ↑  Braemar and Ballater Weather Page

Eksterne lenker
---------------

(en) Braemar – kategori av bilder, video eller lyd på Commons


* Braemar information, guide for besøkende
* Official Braemar Gathering

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Vision of Britain **·** VIAF **·** GND **·** LCCN **·** GeoNames
 |